બસ હવે ચૂંટણીનો ઘોંઘાટ પૂરો થયો છે. છેલ્લા કેટલાય મહિનાઓથી ગુજરાત વિધાનસભાની ચૂંટણીને લઈને રાજકીય મોરચે તો ગરમાવો હતો પણ સામાન્ય લોકોમાં પણ તેની જ ચર્ચાઓ સંભળાતી હતી. ચૂંટણીમાં મતદાનનો પ્રથમ તબક્કો શાંતિપૂર્ણ રીતે સંપન્ન થયા બાદ હવે તા.૧૪મીએ બીજા તબક્કાનંુ મતદાન પૂરું થઈ ગયુ છે. ભાજપ અને કૉંગ્રેસના નેતાઓની ફોજ જે ગુજરાતમાં ઊતરી હતી તે હવે દિલ્હી પરત ફરી જશે. લોકો અને વહીવટી તંત્ર હાશકારો અનુભવશે પણ રાજકીય પક્ષોમાં પરિણામો પછીની મોટી ઉથલપાથલ થવાની છે તેની તો હવે શરૃઆત થવાની છે. ચૂંટણીના પરિણામોના પડઘા ગુજરાતની રાજનીતિમાં પડવાના હજુ બાકી છે.